אחרי שהפנו אצבע מאשימה כלפי ישראל, בחיזבאללה ממשיכים במצוד אחר המחסלים שירו למוות בבכיר הארגון אבהיר חסן אל-לאקיס. החקירה הועתקה מזירת הרצח, ועתה מחפשים אנשי הארגון את החשודים בנמל התעופה בביירות כשהם מנסים להתחקות אחר עקבותיהם של היוצאים והנכנסים.
"חיזבאללה יגיב במועד שימצא לנכון" הבוקר פרסם העיתון הלבנוני "אל-אחבאר", המזוהה עם חיזבאללה, כתבה ובה הוצהר כי הארגון שומר לעצמו את הזכות להגיב על חיסולו אתמול של ראש המערך הטכנולוגוי חסאן אל-לקיס, "במועד שימצא לנכון".במאמר שפרסם עורך העיתון איברהים אל-אמין, תחת הכותרת "חיזבאללה יגיב", הוא הפנה אצבע מאשימה כלפי ישראל וטען כי מדובר במהלך שבא בתגובה על ההסכם שנחתם בין אירן לשש המעצמות.את דבריו חתם אל-אמין באיום מרומז, כשכתב: "תגובה של ההתנגדות היא בלתי נמנעת. יש ריח של דם מעבר לגבול הדרומי. בואו נחכה!".